da en da nl ca da da de es da nb da da da da da da da da hu da fr sv da de pl da de da da da da de da da nb en en da nb sv da af da da da de da da da da da nb da da da da sv da da nl da en da da es nl da
Efter to corona-år får klassiker endelig stor premiere – danmarksturné følger | Bellevue Teatret
27.1.2022 19:28:20 CET | Bellevue Teatret
Frk. Julie med bl.a. Sonja Richter og Alban Lendorf i Thure Lindhardts instruktørdebut kan i dag efter to corona-år endelig spille for et stort publikum på Bellevue Teatret og efterfølgende på turné i hele landet (turnéliste nedenfor)
I dag kulminerer et turbulent toårigt forløb, som har fulgtes op og ned med pandemien: Frk. Julie får endelig stor premiere på Bellevue Teatret her på dagen efter statsministerens forløsende pressemøde.
Sonja Richter, Thure Lindhardt, Alban Lendorf, Andreas Bernitt og Maja Ravn bankede under den første coronanedlukning i foråret 2020 på døren hos Bellevue Teatret. Af ren og skær scenesult ville de eksperimentere med en ægte verdensklassiker, nemlig August Strindbergs Frk. Julie. Scenen stod tom og ventede bare på dem.
To internationale stjerner debuterer uden publikum
Den internationalt anerkendte balletdanser Alban Lendorf ville prøve kræfter med skuespillet, og den verdenskendte skuespiller Thure Lindhardt kastede sig for første gang over instruktionen. Det var nyt land for de to ellers erfarne scenekunstnere.
De to fik debut som hhv. skuespiller og instruktør i februar 2021, da Frk. Julie fik ejendommelig premiere uden publikum under den anden store nedlukning. I sommeren 2021 spillede forestillingen for et stærkt begrænset publikum. Nu spiller de endelig for et stort publikum i en fuld sal.
Anmelderrost forestilling på turné fra Mors til Bornholm
Anmelderne var begejstrede og kvitterede med fem- og sekstjernede anmeldelser. Børsen skrev blandt andet i deres femstjernede anmeldelse: "Alban Lendorfs sexede og forførende udgave af Jean sidder lige i øjet, og det samme gør Sonja Richters elegante fortolkning af rollen som frøken Julie. Ikke mindst fordi Sonja Richter elegant spiller på et miks mellem uskyld, rådvildhed og kynisme".
Pia Jette Hansen, teaterdirektør på Bellevue Teatret, siger: "Det er med kæmpe forventning og sommerfugle i maven, at Frk. Julie-holdet endelig må møde et stort publikum. De genåbnede teatersale over hele Danmark venter forude. Fra Mors til Bornholm. Vi står over for en flot landsturné - og vi glæder os til at præsentere både dans og teater fra allerøverste hylde. Sikke et forår vi går i møde".
Frk. Julie spiller på Bellevue Teatret i Klampenborg 27-30/1 + Forestillingen er på turné til Randers Teater 10-11/3, Morsø Teater 13/3, Musikhuset Aarhus 15/3, Viborg Teater 16/3, Odense Teater 21-22/3, Herlev Teater 24/3, Vejle Musikteater 28/3, Kulturhus Harmonien i Haderslev 29/3, Sønderborg Teater 30/3, Kulturværftet Helsingør 1/4, Lynghøj Teatersal i Roskilde 5/4, Slagelse Teater 6/4, Ny Ridehus i Næstved 7/4, Rønne Theater 9/4, Horsens Ny Teater 20/4, Fuglsøcentret på Syddjurs 21/4 og Musikhuset Esbjerg 23/4.
Medvirkende: Alban Lendorf, Sonja Richter, Kitt Maiken Mortensen og Andreas Bernitt
alban lendorfbellevue teatretEsbjergesbjergHaderslevhaderslevHelsingørhelsingørHerlevherlevHorsenshorsenskitt maiken mortensenmaja ravnMorsømorsøNæstvednæstvedOdenseodensepia jette hansenRandersrandersRoskilderoskildeRønnerønneSlagelseslagelsestrindbergSyddjurssyddjursSønderborgsønderborgteaterthure lindhardtturnéVejlevejleViborgviborgAarhusaarhus
Tlf:25 11 98 39pia@bellevueteatret.dk
Kongelig solodanser Alban Lendorf får skuespillerdebut i Frk. Julie over for Sonja Richter i titelrollen. Foto: Robin Skjoldborg/Bellevue Teatret
Frk. Julie på Bellevue Teatrets hjemmeside
Information om Bellevue Teatret
Følg pressemeddelelser fra Bellevue Teatret
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Bellevue Teatret
Sommerteater ud af kukkassen22.8.2022 14:36:41 CEST | Pressemeddelelse
Når sommervejret indbyder til sol nærmere end til teater, må teatret komme ud i lyset. Bellevue Teatrets Sommersalon begynder på stranden over for teatret og samler strandstemningen i en helhedsoplevelse, som er attraktiv for publikum.
Cykelmyggen Egon får Tour-drøm opfyldt30.6.2022 12:15:16 CEST | Pressemeddelelse
Cykelmyggen Egon får sin hedeste drøm opfyldt, når han optræder ved Tour de France i København 1. juli og i København og Roskilde 2. juli. Bellevue Teatret står bag i samarbejde med officielle Tour de France-arrangører. Alle cykelmyg-events er gratis og åbne for alle
Historisk 40-årsjubilæum med Folk og Røvere på Bellevue Teatret2.11.2021 14:22:00 CET | Pressemeddelelse
Rekordmange har inden premieren sikret billet til 40-årsjubilæet for dansk teaters måske stærkeste juletradition: Folk og Røvere i Kardemomme By har spillet Bellevue Teatret hvert eneste år siden 1982. Det er blevet til mere end 1.500 forestillinger for anslået en lille million danskere fra nær og fjern. Folk og Røvere har jubilæumspremiere lørdag den 6. november kl. 12
20 år i streg med tre teatre på stribe27.8.2021 12:43:48 CEST | Pressemeddelelse
Pia Jette Hansen, Bellevue Teatrets direktør, kan i disse dage fejre, at hun i tyve år i streg har siddet ved roret som en af Danmarks mest erfarne teaterdirektører. De tre teatre under hendes ledelse har forandret sig markant.
Cykelmyggen fylder rundt på scenen19.5.2021 18:17:22 CEST | Pressemeddelelse
Cykelmyggen Egon som musikteater fylder 10 år med 79-årsfødselaren Flemming Quist Møller på scenen
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022